CELEX: 32004D0786(01)
Language: sk
Date: 2004-11-18 00:00:00
Title: 2004/786/ES: Rozhodnutie Komisie z 18. novembra 2004 o zmene a doplnení rozhodnutia 92/471/EHS o vzorových veterinárnych certifikátoch pre dovoz embryí hovädzích zvierat (oznámené pod číslom dokumentu K(2004) 4380) (Text s významom pre EHP)

23.11.2004   
            
            
               SK
            
            
               Úradný vestník Európskej únie
            
            
               L 346/32
            
         
      ROZHODNUTIE KOMISIE
   
   z 18. novembra 2004
   o zmene a doplnení rozhodnutia 92/471/EHS o vzorových veterinárnych certifikátoch pre dovoz embryí hovädzích zvierat
   (oznámené pod číslom dokumentu K(2004) 4380)
   (Text s významom pre EHP)
   (2004/786/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/556/EHS z 25. septembra 1989 o podmienkach zdravia zvierat, ktoré riadia obchod v rámci Spoločenstva s embryami domácich zvierat hovädzích druhov a dovoz takýchto embryí z tretích krajín (1), najmä článok 9 ods. 1 písm. b),
   keďže:
   
               (1)
            
            
               Rozhodnutie Komisie 92/471/EHS z 2. septembra 1992 o podmienkach zdravia zvierat a veterinárnej certifikácii na dovoz embryí hovädzích zvierat z tretích krajín (2) stanovuje, že členské štáty môžu oprávniť iba dovoz embryí hovädzích zvierat spĺňajúcich záruky určené v certifikátoch o zdraví zvierat v súlade s časťou I príloh A a B tohto rozhodnutia.
            
         
               (2)
            
            
               Podmienky zdravia zvierat stanovené v smernici 89/556/EHS pre obchod v rámci Spoločenstva s embryami hovädzích zvierat sú prísnejšie ako podmienky, ktoré sa uplatňujú na dovoz takýchto embryí.
            
         
               (3)
            
            
               Podľa smernice 89/556/EHS sa embryá hovädzích zvierat nesmú zasielať z územia členského štátu na územie iného členského štátu, pokiaľ neboli počaté ako výsledok umelého oplodnenia alebo oplodnenia in vitro spermiami darcovského býka v odbernom centre spermií, alebo spermiami uskladnenými v skladovacom centre spermií, pričom obidve takéto centrá musia byť schválené príslušným orgánom v súlade so smernicou Rady 88/407/EHS zo 14. júna 1988, ktorá stanovuje požiadavky zdravia zvierat uplatniteľné na obchod v rámci Spoločenstva so spermiami domácich zvierat hovädzích druhov, alebo na dovoz takýchto spermií (3).
            
         
               (4)
            
            
               Aj keď riziko prenosu niektorých nákazlivých chorôb prostredníctvom embryí posúdené Medzinárodnou spoločnosťou pre presun embryí (IETS) je zanedbateľné, ak sa s embryami medzi odberom a presunom manipuluje vhodne, mali by sa prijať vhodné bezpečnostné opatrenia orientované vertikálne smerom nahor s ohľadom na spermie použité pre oplodnenie.
            
         
               (5)
            
            
               V záujme zdravia zvierat je potrebné, aby sa rovnaké podmienky uplatňované na obchod v rámci Spoločenstva s embryami hovädzích zvierat uplatňovali tiež na dovoz takýchto embryí, najmä pokiaľ ide o spermie použité na oplodnenie, ktoré by mali byť v súlade so smernicou 88/407/EHS.
            
         
               (6)
            
            
               Rozhodnutie 92/471/EHS by sa preto malo zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy A a B k rozhodnutiu 92/471/EHS sa menia a dopĺňajú v súlade s prílohou k tomuto rozhodnutiu.
   Článok 2
   Toto rozhodnutie sa bude uplatňovať od 26. novembra 2004.
   Článok 3
   Toto rozhodnutie je adresované členským štátom.
   
      V Bruseli 18. novembra 2004
      
         
            Za Komisiu
         
         David BYRNE
         
         
            člen Komisie
         
      
   
   
      (1)  Ú. v. ES L 302, 19.10.1989, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. ES L 270, 15.9.1992, s. 27. Rozhodnutie naposledy zmenené a doplnené rozhodnutím 2004/52/ES (Ú. v. EÚ L 10, 16.1.2004, s. 67).
   
      (3)  Ú. v. ES L 194, 22.7.1988, s. 10. Smernica naposledy zmenená a doplnená rozhodnutím Komisie 2004/101/ES (Ú. v. EÚ L 30, 4.2.2004, s. 15).
   
      PRÍLOHA
      Prílohy A a B k rozhodnutiu 92/471/EHS sa menia a dopĺňajú takto:
      
                  1.
               
               
                  Časť I prílohy A sa nahrádza takto:
                  
                     
                  
                     
               
            
                  2.
               
               
                  Časť I prílohy B sa nahrádza takto: